CELEX: 62006CA0352
Language: fi
Date: 2008-05-20 00:00:00
Title: Asia C-352/06: Yhteisöjen tuomioistuimen tuomio (suuri jaosto) 20.5.2008 (Finanzgericht Kölnin (Saksa) esittämä ennakkoratkaisupyyntö) — Brigitte Bosmann v. Bundesagentur für Arbeit — Familienkassse Aachen (Sosiaaliturva — Perheavustukset — Etuuksia koskevan oikeuden pidättäminen — Asetuksen (ETY) N:o 1408/71 13 artiklan 2 kohdan a alakohta — Asetuksen (ETY) N:o 574/72 10 artikla — Sovellettava lainsäädäntö — Etuuksien myöntäminen asuinjäsenvaltiossa, joka ei ole toimivaltainen valtio)

5.7.2008   
            
            
               FI
            
            
               Euroopan unionin virallinen lehti
            
            
               C 171/5
            
         Yhteisöjen tuomioistuimen tuomio (suuri jaosto) 20.5.2008 (Finanzgericht Kölnin (Saksa) esittämä ennakkoratkaisupyyntö) — Brigitte Bosmann v. Bundesagentur für Arbeit — Familienkassse Aachen
   (Asia C-352/06) (1)
   
   (Sosiaaliturva - Perheavustukset - Etuuksia koskevan oikeuden pidättäminen - Asetuksen (ETY) N:o 1408/71 13 artiklan 2 kohdan a alakohta - Asetuksen (ETY) N:o 574/72 10 artikla - Sovellettava lainsäädäntö - Etuuksien myöntäminen asuinjäsenvaltiossa, joka ei ole toimivaltainen valtio)
   (2008/C 171/07)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Köln
   Pääasian asianosaiset
   
      Kantaja: Brigitte Bosmann
   
      Vastaaja: Bundesagentur für Arbeit — Familienkassse Aachen
   Oikeudenkäynnin kohde
   Ennakkoratkaisupyyntö — Finanzgericht Köln — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 (EYVL L 149, s. 2) 13 artiklan 2 kohdan a alakohdan tulkinta — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21.3.1972 annetun neuvoston asetuksen (ETY) N:o 574/72 (EYVL L 74, s. 1) 10 artiklan tulkinta — EY 39 artiklan tulkinta — Yleisten oikeusperiaatteiden tulkinta — Oikeus lapsilisään huollettavana olevista lapsista — Asuinvaltiossa maksettavien suoritusten maksamisen keskeyttäminen — Oikeus vastaavanlaisiin suorituksiin työskentelyvaltiossa
   Tuomiolauselma
   
               1)
            
            
               Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97 ja sellaisena kuin se on muutettuna 13.4.2005 annetulla Euroopan parlamentin ja neuvoston asetuksella (EY) N:o 647/2005, 13 artiklan 2 kohdan a alakohta ei ole esteenä sille, että siirtotyöläinen, joka kuuluu työskentelyjäsenvaltion sosiaaliturvajärjestelmään, saa asuinjäsenvaltion lainsäädännön nojalla perhe-etuuksia tässä viimeksi mainitussa valtiossa.
            
         
               2)
            
            
               Kansallisen tuomioistuimen tehtävänä on selvittää, onko sillä, palaako pääasian kantajan kaltaisessa tilanteessa oleva työntekijä kunkin työpäivän jälkeen perheensä kyseisessä jäsenvaltiossa sijaitsevaan asuntoon, merkitystä arvioitaessa, täyttääkö tällainen työntekijä tuossa valtiossa kyseisen perhe-etuuden myöntämiselle sen lainsäädännössä asetetut edellytykset.
            
         
      (1)  EUVL C 281, 18.11.2006.